Gronlanda Maro

La Gronlanda Maro estas akvoareo kiu limas kun Gronlando en la okcidento, la Svalbardo insularo en la oriento, Frama Markolo kaj la Arkta Oceano en la nordo, kaj la Norda Maro kaj Islando en la sudo. La Gronlanda Maro ofte estas difinita kiel parto de la Arkta Oceano,Greenland Sea, MarBEF Data System – European Marine Gazetteer foje kiel parto de Atlantiko. Tamen, difinoj de la Arkta Oceano kaj ĝiaj maroj tendencas esti neprecizaj aŭ arbitraj. En ĝenerala uzokutimo la esprimo "Arkta Oceano" ekskludus la Gronlandan Maron. En oceanografaj studoj la Gronlanda Maro estas konsiderita parto de la Nordiaj Maroj, kune kun la Norvega Maro kaj la Islanda Maro. La nordiaj maroj estas la ĉefa ligo inter la arktaj kaj atlantikaj oceanoj kaj, kiel tia, povis esti de granda signifo en ebla ĉesigo de termohalina cirkulado. En oceanografio la Arkta Oceano kaj nordiaj maroj ofte estas rilatitaj kolektive kiel la "Arkta-Mediteranea Maro", marĝena maro de Atlantiko.

La maro havas arktan klimaton kun regulaj nordaj ventoj kaj temperaturojn malofte leviĝantaj super 0  . Ĝi antaŭe enhavis la Odden-glaciolangon (aŭ Odden) areon, kiuj etendis orienten de la ĉefa Orienta Gronlando glacieĝo en la najbareco de 72 —74°N dum la vintro kaj funkciis kiel decida vintra glaciiĝareo en la Arkto. La Okcidenta Glacio formiĝas en vintro en la Gronlanda Maro, norde de Islando, inter Gronlando kaj Janmajeno insulo. Ĝi estas grava reproduktejo de gronlanda foko kaj kapuĉfoko kiu estis uzita por fokoĉasado dum pli ol 200 jarojn.

 Referencoj 

 Eksteraj ligiloj 

 Measurements of the Greenland Sea ice extent  – University of Illinois at Urbana-Champaign
 Greenland Sea ice cover, data animations 1979–1998 – Technical University of Denmark (DTU)

Kategorio:Atlantiko
Kategorio:Arkta Oceano
Kategorio:Geografio de Norvegio
Kategorio:Maroj
Kategorio:Gronlando